Дарье и дыщэ медаль
Румынием и къалащхьэ Бухарест тхэквондомкIэ европэ зэхьэзэхуэ щекIуэкIащ къэрал 40-м я спортсменхэр ирихьэлIэу.
Урысейм и командэ къыхэхам хэту абы и зэфIэкI щигъэлъэгъуащ къэралым тIэунейрэ и чемпионкэ ди лъахэгъу Гриськовэ Дарье икIи дыщэ медаль къихьащ.
КIэух зэпеуэм Дарье хьэрхуэрэгъу къыхуэхъуа тырку спортсменкэм бжыгъэр 9:4-уэ текIуэныгъэр къыфIихьащ.
Гриськовэм зэман кIэщIым ехъулIэныгъэфIхэр зыIэригъэхьащ. ИлъэсиплI хъуауэ Дарье дэлажьэр тренер Ким Викторщ. Мы зэманым пщащэм зыхуегъэхьэзыр Челябинск щекIуэкIыну Russia open Урысейпсо зэхьэзэхуэм, Великобританием пашэныгъэр къыщыхьынымкIэ зэпеуэм Манчестер къалэм щекIуэкIынум, хэтыну къыпэщылъщ.
Чернышев Денис.
